open-index/open-wikipedia-markdown huggingface dataset:
Ջեյքոբ Լի Քրիստիան Բլոուս

**Ջեյքոբ Լի** (իրական անուն՝ Ջեյքոբ Լի Քրիստիան Բլուս, , Գոլդ Քոստ), ավստրալիացի փոփ երգիչ, երգահան։ 2014 թվականի մայիսին մասնակցել է «Ավստրալիայի ձայնը» մրցույթի երրորդ եթերաշրջանին, որտեղ նրան դասավանդել է Will.i.am-ը։ Նախկինում՝ 2012 թվականին, նա ռադիոկայանի անդամ է եղել «Oracle East» խմբում։ 2016 թվականի հունվարին Լին աջակցել է «Justice Crew» խմբին՝ Նոր Հարավային Ուելսում նրանց տեղական շրջագայության ժամանակ։ Լին «Philosophical Records & Lowly Lyricist»-ի հիմնադիրն է։

## Գործունեություն
1994 թվականի նոյեմբերի 4ին ծնված Ջեյքոբ Լի Քրիստիան Բլոուեսի մանկությունն անցել է Քուինսլանդում՝ Գոլդ Քոստում։ Նա իր երաժշտական գործունեությունը սկսել է քաղաքի արվարձաններից մեկում երգելով։

2011 թվականին Լին մասնակցել է ավստրալիական «X ֆակտորին», որտեղ ժյուրիի անդամ է եղել Գայ Սեբաստիանը։ Որոշ ժամանակ Լին հանդես է եկել «Oracle East» խմբի կազմում, որը ստեղծվել էր 2012 թվականին՝ Sea FM ռադիոկայանի կողմից։  2014 թվականի մայիսից հունիս ամիսներին Լին մասնակցել է «Ավստրալիայի ձայնը» մրցույթի երրորդ եթերաշրջանին, որտեղ նրան դասավանդել է Will.i.am-ը։ Նա մրցույթից հեռացվել է Սեբաստիանի «Բաթլ Սքարս» երգի կատարումից հետո։

2015-2020 թվականներին Ջեյքոբը թողարկել է ավելի քան 50 երգ՝ «Sine Qua Non», «Clarity», «Philosophy», «Philosophical Sessions», «Conscience» և  «Conscious Sessions» ալբոմներում։ Այժմ Ջեյքոբն ունի իր սեփական լեյբլը՝ Philosophical Records և Lowly Lyricist բրենդը։

## Philosophy to ''Conscience''
2017 թվականին Լին թողարկել է *Philosophy* ալբոմի առաջին երկու երգերը։ Այս ալբոմի համար նա ստեղծել է սեփական լեյբլը՝ Philosophical Records, և իր հետագա երգերը թողարկել է այս երգի ներքո։ 2018 թվականին նա թողարկել է «Black Sheep» երգը, որում արտահայտել է երաժշտական արդյունաբերության ներկայիս վիճակի մասին իր մտքերը։ Մեկ ամիս անց թողարկվել է «Cursed» երգը, որը շիզոֆրենիկ հիվանդների հեռանկարների մասին էր։

«With You» և «I Belong to You» երգերը թողարկվել են նույն օրը։ «With You» երգը ծնողական սիրո մասին է, իսկ «I Belong to You»-ն՝ ռոմանտիկ սիրո մասին, որը, Լիի հավաստմամբ, նվիրված է նրա եղբորն ու կնոջը՝ Եվային։

Իր հաջորդ ալբոմը՝ «*Conscience»-*ը նույնպես ընդգրկում է 10 երգ, որոնցից առաջինը, թողարկված 2019 թվականի ապրիլի 5-ին, նույնպես վերնագրված է «Conscience»։ Տեսահոլովակի պրեմիերան  YouTube-ում եղել է ապրիլի 14-ին։ 2019 թվականի մայիսի 24-ին թողարկվել է ալբոմի 2-րդ երգը՝ «Zen»-ը՝ իր տեսահոլովակով։

## Սկավառակագրություն
### Ալբոմներ

* *Philosophy* (2017)
* *Conscience* (2019, ապրիլ)

### Ընդլայնված գործեր
* *Sine Qua Non* (2016, փետրվար)
* *Clarity* (2017)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1980 ծնունդներ
Կատեգորիա:Ապրող անձինք
Կատեգորիա:Ավստրալիացի երգիչներ
Կատեգորիա:Ավստրալիացի երաժիշտներ
Կատեգորիա:Ավստրալիացի երգահաններ
Լյուդվիգ Դավիդյան

**Լյուդվիգ Դավիդյան** (, ), ռուս և խորհրդային քանդակագործ, Կարելիայի Հանրապետության արվեստի վաստակավոր գործիչ (2000 թվական)։

## Կենսագրություն
Ծնվել է լուսանկարչի ընտանիքում։ Դպրոցական տարիներին հաճախել է Բաքվի պիոներական պալատի քանդակագործության խմբակ։

1967 թվականից սկսած, Սանկտ Պետերբուրգի Շտիգլիցի անվան գեղարվեստաարդյունաբերական ակադեմիան ավարտելուց հետո ապրել և աշխատել է Պետրոզավոդսկում։

1971 թվականին դարձել է ԽՍՀՄ նկարիչների միության անդամ։ 1973 թվականին Պետրոզավոդսկի Լենինգրադի հրապարակում «Եղբայրական գերեզմանը և Փառքի անմար կրակով անհայտ զինվորի գերեզմանը» հուշահամալիրի ստեղծման համար արժանացել է Կարելիայի Ինքնավար Խորհրդային Սոցիալիստական Հանրապետության պետական մրցանակին (քանդակագործներ Էդուարդ Ակուլովի, Էրնստ Վոսկրեսենսկու և Էդուարդ Անդրեևի համահեղինակությամբ)։

Եղել է «Սամպո» հանրապետական մրցանակի դափնեկիրը։

##### Ցուցահանդեսներ
* Կարելիայի Հանրապետության ցուցահանդես՝ 1968 թվականից 
* Համամիութենական ցուցահանդես (Խորհրդային Սոցիալիստական Հանրապետությունների Միություն)՝ 1970 թվական, 1977  թվական, 1979 թվական, 1983 թվական
* Համառուսական ցուցահանդես (Ռուսաստանի Խորհրդային Ֆեդերատիվ Սոցիալիստական Հանրապետություն)՝ 1970 թվական, 1974 թվական, 1977 թվական, 1979 թվական, 1983 թվական, 1985 թվական
* Լենինգրադ՝ 1972 թվական, 1980 թվական
* Միջազգային ցուցահանդես՝ Ֆինլանդիա, Գերմանիա

## Ընտանիք
* Դուստրերն են Սուսաննան, Սվետլանան և Սառան։

## Պատկերասրահ

Петрозаводск.МогилаНеизвестногоСолдата.jpg|«Անհայտ զինվորի գերեզման» հուշահամալիր
Петрозаводск.ПамятныйКамень.jpg|Հուշահամալիրի հատված. հուշաքար
Петрозаводск.Братская могила.jpg|Հուշահամալիրի հատված. եղբայրական գերեզման
ГеоргийЖуков.jpg|Գեորգի Ժուկովի հուշարձան Պետրոզավոդսկում
Галерея героев советского союза.петрозаводск.jpg|Կարելիայի բնիկ հերոսների համալիր


## Ծանոթագրություններ

## Գրականություն
* Художники Карелии. — Петрозаводск, 1987.
* Калинин Е. С. Художники Карелии. — Петрозаводск, 2000.

## Արտաքին հղումներ
* ГТРК «Карелия». Скульптор Людвиг Давидян отмечает 80-летие 
* 80-летний юбилей Людвига Давидяна

Կատեգորիա:Խորհրդային քանդակագործներ
Կատեգորիա:20-րդ դարի քանդակագործներ
Կատեգորիա:Ռուս քանդակագործներ
Ճարտարապետություն (նկար)

**Ճարտարապետություն** (), գերմանացի նկարիչ Պաուլ Կլեեի նկարը։ Այն նկարվել է 1923 թվականին և մտնում «Կախարդական քառակուսի» շարքի մեջ, որտեղ Կլեեն ուսումնասիրում է նույնատիպ տարրերի կրկնության էֆեկտները։

Տարրերի խմբավորումն իրականացվում է «այնպիսի մաքուր և թեթև ձևով, որ յուրաքանչյուրը գտնվում է իր ճիշտ տեղում, և ոչ ոք չի խանգարում», ինչպես նա գրել է իր մանկավարժական հուշատետրում։

## Ժամանակակիցները նկարի մասին
Ուիլ Գրոմանը «Կախարդական քառակուսի» շարքը համեմատում է ժամանակակից երաժշտական հետազոտության հետ. Առնոլդ Շյոնբերգը 1923 թվականին հայտնագործել է 12 տոներից կազմված համակարգը։ Հենց այդ թվականին Կլեեն նկարել է «Ճարտարապետություն» նկարը։

«Ես Կլեեի թղթերի մեջ մի թղթի կտոր եմ գտել, որի վրա կար իր նկարներից մեկի նախագիծը. թվերը գրված էին քառակուսու վրա, թվերի շարքը նախ մի ուղղությամբ էր, իսկ հետո` մյուս ուղությամբ, որոնք հատվում էին։ Թվականները, որոնցում ավելացվում էին հորիզանականներ և ուղղաձիգներ, հանրագումարային նշանակությունը հավասար էին դարձնում, ինչպես շատ հայտնի «Կախարդական քառակուսիում»։

## Ծանոթագրություններ

Կատեգորիա:1923 նկարներ
Կատեգորիա:Պաուլ Կլեեի նկարներ
Սալֆիթ

**Սալֆիթ** (), քաղաք Հորդանան գետի արևմտյան ափին։ Սալֆիտը գտնվում է Երուսաղեմից 62 կմ հեռավորության վրա, ունի 23062 կմ2 տարածք։ Ըստ Պաղեստինի վիճակագրության կենտրոնական բյուրոյի (PCBS)՝ Սալֆիտը 2017 թվականին ունեցել է 10 911 բնակիչ։ Այն կառավարվում է Պաղեստինի ինքնավարության կողմից 1995 թվականի հոկտեմբերին Օսլոյում կնքված համաձայնագրի համաձայն, հանդիսանում է Սալֆիթ  մարզի վարչական կենտրոնը։

## Պատկերասրահ

Պատկեր:Salfit.jpg|Սալֆիթը 2020 թվականին
Պատկեր:Salfit 01.png|Քաղաքի հյուսիսային մուտքը


## Ծանոթագրություններ

Կատեգորիա:Պաղեստինի քաղաքներ
Էրդ

thumb|right|230px|Մինարեթ
**Էրդ** (, , ), քաղաք, որը գտնվում է Հունգարիայի կենտրոնական մասում, Պեշտ վարչական միավորում։ Մտնում է Մեծ Բուդապեշտի ագլոմերացիայի մեջ։ Բնակչությունը հասնում է 63 294-ի (2014 թվականի հունվարի 1-ի տվյալներով)։

## Աշխարհագրական դիրք և տրանսպորտ
Քաղաքը գտնվում է Բուդապեշտի կենտրոնից 20 կմ դեպի հարավ-արևելք և 5 կմ է հեռու հունգարական մայրաքաղաքի հարավ-արևմտյան շրջաններից։ Էրդի մեծ երկաթուղային և ավտոմոբիային ճանապարհները տանում է դեպի Բուդապեշտ, հարավ-արևելք, դեպի Սեկեշֆեհերվար և Բալատոն (լիճ) և հարավ` դեպի Պեչ։ Գնացքով դեպի Բուդապեշտ կարելի է հասնել 20 րոպեում Կելենֆյոլդ կայարանից և 30 րոպեում` Դելի կայարանից։

## Պատմություն
thumb|left|170px|Սբ. Միքայելի եկեղեցին
Շրջանը բնակեցվել է դեռ հին ժամանակներից։ Ճարտարապետական պեղումներն Էրդի տեղում հաստատում են առնվազն 50.000 ամյա բնակավայրի գոյությունը։

Առաջին անգամ քաղաքը Էրդ անունով հիշատակվել է 1243 թվականին։ Քաղաքի անունը հունգարական ստուգաբանություն ունի, գալիս է կամ ` անտառ, կամ էլ ` հեղեղ բառերից։

1543-ից 1684 թվականները Էրդը գտնվել է Օսմանյան կայսրության տիրապետության տակ։ Թուրքերն այստեղ կառուցել էին ամրացված պալատ և մզկիթ։ Թուրքերի տիրապետության ժամանակ քաղաքը ունեցել է Համզաբեգ անվանումը։

XVIII—XIX դարերին քաղաքը արագ աճել է` միևնույն ժամանակ մնալով հիմնականում գյուղատնտեսական շրջանի կենտրոն։ նոր արդյունաբերական ձեռնարկություններն այստեղ առաջացել է 20-րդ դարի 70-ական թվականներին։ 20-րդ դարի 90-ական թվականներին Էրդը դարձել է երկրի ամենաարագ աճող քաղաքը` հարաբերականորեն հաջող տնտեսական դրության շնորհիվ։ Միևնույն ժամանակ հունգարական մյւոս շրջանները ապրում էին ծանր ճգնաժամ։ Քաղաքի բնակչության արագ աճը մինչև օրս էլ շարունակվում է։

## Տեսարժան վայրեր
* **Էրդի պալատի ավերակներ**։
* **Սբ. Միքայելի ծխական եկեղեցի**։
* **17-րդ դարի թուրքական մինարեթ**։

## Բարեկամ քաղաքներ
* ` Լեվիցե (Սլովակիա)
* ` Լյուբաչուվ (Լեհաստան)
* ` Պոյտոն (Մեծ Բրիտանիա)
* ` Ռեգին (Ռումինիա)
* ` Սուբոտիցա (Սերբիա)
* ` Չժուչժոու (Չինաստան)

## Ծանոթագրություններ

Կատեգորիա:Հունգարիայի քաղաքներ
Սվետլանա Ավակովա

**Սվետանա Ավակովա** (, ), ռուս քանդակագործ։

## Կենսագրություն
1980 թվականին ավարտել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի մոնումենտալ քանդակագործի բաժինը։ Ռուսաստանի դիզայներների միության անդամ, Ռուսաստանի նկարիչների ստեղծագործական միության անդամ։ Վոգայի պետական տեխնոոգիական համասարանի Դիզայնի ամբիոնի դոցենտ։

## Հայտնի գործեր
Եղել է Մոնումենտալ քանդակագործության հետևյալ մրցույթների հաղթողը.
* Լև Տոլստոյի կիսանդրու հեղինակ, քաղաք Պյատիգորսկ
* Պատվավոր քաղաքացի Գավարուխինի բարձրաքանդակը, քաղաք Ժելեզնովոդսկ
* «Բժշկական գործիքների հաղթարշավը» քանդակների կոմպոզիցիա, քաղաք Ժելեզնովոդսկ
* Սավսկու դիմանկարով հիշատակի նշան, «Կովկասի մարգարիտ» առողջարան
* Հուշատախտակ նկարիչ Կաչինսկուն, քաղաք Ժելեզնովոդսկ
* Բարձրաքանդակ «Սերգեյ Ռադոնեժսկի» տաճարի ճակատային մասում, քաղաք Լերմոնտով
* Հուշարձան` ըստ Անտոն Չեխովի «Հաստլիկն ու նիհարը» պատմվածքի, քաղաք Տագանրոգ
* Հուշարձան «Լերմոնտով քաղաքի հիմնադիրներին` հանքագործներին»

## Մրցանակներ և նվաճումներ
* Մեդալ` Պյատիգորսկ քաղաքին մատուցած ծառայությունների համար 
* նկարիչների ստեղծագործական միության արծաթե մեդալ
* Դիզայրներների միության դիպլոմներ` հեղինակային տիկնիկների հավաքածուի համար
* Ռուսաստանի ակադեմիական ցուցահանդեսների նկարիչների ստեղծագործական միության դիպլոմներ
* Երկրագիտական, քաղաքային, համառուսական նկարիչների ստեղծագործական միության ցուցահանդեսների մասնակից

## Ծանոթագրություններ

## Արտաքին հղումներ
* Ավակովների ստեղծագործական արվետսանոցի կայքը 

Կատեգորիա:Նկարիչներ այբբենական կարգով
Կատեգորիա:Ռուս քանդակագործներ
Պալացցո Նանի

**Պալացցո Նանի,** Վերածննդի պալատ Իտալիայի Վենետիկի Կանարեջո շրջանում։

## Պատմությունը
Պալացցոն կառուցվել է 16-րդ դարում, եղել է «Կանարեջիո» ենթաճյուղի (հետագայում՝  Նանի Մոցենիգո) Նանի ընտանիքի նստավայրը։ 1680-ական թվականներին պալացցոյի տեսքը  վերափոխվեց ըստ Ալեսանդրո Վիտտորիայի նախագծի, ով կատարեց նաև ներքին հարդարանքը։ Իր ոսկե տարիներին պալատում է գտնել արվեստի զգալի հավաքածու՝ բաղկացած հռոմեական դարաշրջանի գտածոներից։ Գլխավոր մուտքը զարդարված էր հյուպատոսների երկու մեծ արձանիկներով։

Պալացցոն Նանիին է պատկանել մինչև 1810 թվականը, երբ նրանք տեղափոխվեցին Սան Տրովասո՝ Պալացցո Բարբերինի Նանի Մոցենիգոյում ապրելու համար։ 1859 թվականին պալացցոն գրավվեց ավստրիական բանակի կողմից, որն այն վերածեց զորանոցների, այնուհետև այն օգտագործվեց որպես դպրոց։ Արվեստի հավաքածուի նմուշները  աստիճանաբար ցրվեցին։

2002 թվականին պալացցոն կարևորագույն վերանորոգման ենթարկվեց։

## Ճարտարապետությունը
Պալացցո Նանիի դիմային ճակատը չորս մակարդակի է ունի՝ ներառյալ առաջին հարկը և միջանկյալ մասը ։ Շենքի ճակատն  այսօր բավականին անզարդ, անհամաչափ է 19-րդ դարի զանգվածային հավելումների  շնորհիվ, որոնք ամբողջ շենքն ընդլայնում են  աջ ուղղությամբ։ Պատուհանների դասավորվածությունը բավականին կանոնավոր է և քառակամարիների  ձև ունի, հոյակապ հարկերից նրանք ունեն պատշգամբ։ Առաջին հարկում գտնվող յուրաքանչյուր կամարի  կողմում  կան քարե զինանշաններ։

Ներքին հարդարանքը նույնպես վերագրվում է Վիտտորիային, որոնք առաջին հարկի ընդունարանում սվաղվածքով և որմնանկարներով դեռ լավ պահպանված են։

Մի ժամանակ պալատի կողքին կար պարտեզ. այդ տարածքն այսօր վերակառուցված է։

## Տես նաև
* Պալացցո Էրիցցո Նանի Մոցենիգո

## Ծանոթագրություններ

Կատեգորիա:Վենետիկի պալատներ
Հվան Ին Յոպ

**Հվան Ին Յոպ** ( ), հարավկորեացի դերասան և մոդել։ Հայտնիություն է ձեռք  բերել «Իրական գեղեցկություն» դորամայի շնորհիվ, որտեղ խաղացել է Հան Սո Ջունի դերը (2020)։

## Վաղ տարիներ
Հվան Ին Յոպը ծնվել է 1991 թվականի հունվարի 19-ին Կյոնգիդոյի նահանգի  Ըյջոնբուում։ Երկու եղբայրներից ավագն է։ Սովորել է Ֆիլիպիններում, Դավաոյի Nikkei Jin Kai-ի միջազգային դպրոցում։ 2012 թվականին  ստացել է հագուստի մոդելավորման բակալավրի աստիճան  Դավաոյի կանանց համալսարանում.: Նրա անգլիական անունը Ռայան Լեոն է։ Հաղորդվում է, որ Հվանն արդեն ավարտել է  պարտադիր զինվորական ծառայությունը։ Նա դավանում է բողոքականություն:

## Կարիերա
Իր կարիերան սկսել է որպես մոդել YG KPlus-ի հովանավորությամբ։ Այնուհետև Հվանը տեղափոխվեց SM Entertainment դուստր ձեռնարկություն։ KeyEast: Դերասանական առաջին ելույթը  եղել է 2018 թվականին «Ինչու» դորամայում։ 2019 թվականին Հվան Ին Յոպը նաև հայտնվել է «Առաջին կուրսեցին» դորամայում և իր հեռուստատեսային առաջին ելույթը կատարել է «Նոկ Դուի հեքիաթը» հեռուստասերիալում, որտեղ խաղացել է երկրորդական դեր.:

2020 թվականին խաղացել է «Կրկին 18» դորամայում։ Հվան Ին Յոպը ստացավ իր առաջին գլխավոր դերը  ստացել է «Իրական գեղեցկություն» դորամայում Մուն Գա Յանգի և Չհա Ին Ուի հետ։ Հվան Ին Յոպը «վատ տղայի»՝ Հան Սո Ջունի  դերի շնորհիվ համաշխարհային հեռուստադիտողի կողմից ուշադրության արժանացավ։

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Հեռուստատեսային դերասաններ
Street (EXID-ի ալբոմ)

***Street*** (), հարավկորեական գըրլ բենդ EXID-ի առաջին ստուդիական ալբոմը։ Ալբոմը թողարկվել է 2016 թվականին՝ Banana Culture ընկերությամբ և տարածվել Sony Music ընկերության կողմից։ Ալբոմը, «L.I.E» գլխավոր սինգլի հետ միասին, պարունակում է տասներեք երգ։

## Կոմերցիոն հաջողություն
2016 թվականի ընթացքում ալբոմը հայտնվել է *Gaon* չարթի 100-րդ հորիզոնականում` 20 278 վաճառվածֆիզիկական օրինակով։

## Թրեք լիստ

## Չարթեր

## Ծանոթագրություններ

Կատեգորիա:2016 ալբոմներ
Կատեգորիա:Կորեերեն ալբոմներ
Drivers License

«**Drivers License**» (), ամերիկացի երգչուհի Օլիվիա Ռոդրիգոյի դեբյուտային սինգլը, որը թողարկվել է 2021 թվականի հունվարի 8-ին Interscope Records և Geffen Records լեյբլներում՝ որպես սպասվող դեբյուտային մինի ալբոմի լիդ սինգլ։ Փոփ բալլադն արժանացել է քննադատների հավանությանը, որոնք բարձր են գնահատել վոկալը, լիրիկան, արտադրությունը և նշել են Թեյլոր Սվիֆթի և Լորդի ազդեցությունը։

Երգը Մեծ Բրիտանիայի և Միացյալ Նահանգների (Billboard Hot 100), շատ այլ երկրների և համաշխարհային վարկանշային աղյուսակներում զբաղեցրել է առաջին հորիզոնականը։

## Պատմություն
Ռոդրիգոն հայտնի է դարձել, երբ նկարահանվել է Disney+-ի 2019 թվականի «High School Musical: The Musical: The Series» հեռուստասերիալում։ Ռոդրիգոն Geffen Records-ի հետ պայմանագիր է կնքել 2021 թվականին՝ մտադիր լինելով թողարկել իր դեբյուտային մինի ալբոմը։

## Ձայնագրության մասնակիցներ
Ըստ Tidal սերվիսի տվյալների՝

* Օլիվիա Ռոդրիգո՝ վոկալ, հեղինակ
* Դան Նիգրո՝ հեղինակ, պրոդյուսեր, ձայնագրություն
* Ռենդի Մերիլ՝ մասթերինգ
* Միտչ ՄաքՔարթնի՝ միքսավորում

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:2021 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Օլիվիա Ռոդրիգոյի երգեր
Ջորջ Սորոսի ֆինանսավորած նախագծերի ցանկ

Վերջին տարիներին Ջորջ Սորոսը ֆինանսավորել է մի շարք քաղաքական նախագծեր։

## Քաղաքական կազմակերպություններ
### Հիմնադրել է կամ օգնել է հիմնադրել
*Բաց հասարակություն հիմնադրամ ()
*Նոր Ամերիկա ()

### Աջակցել է
* Լավագույնը Բրիտանիայի համար ()
* Եվրոպական շարժում ՄԹ ()
* Գիտնականները ԵՄ համար ()
* Մեդիան նշանակություն ունի Ամերիկայի համար ()
* Հանրային ամբողջության կենտրոն ()
* Մարդու իրավունքների հսկիչ ()
* ԱՄՆ գործողությունների առաջնահերթություններ ()
* Ամերիկյան կամուրջ 21-րդ դար ()
* Ամերիկան քվեարկում է ()
* Հազարամյակի խոստում ()
* Թայդս կենտրոն և հիմնադրամ ()
*Վիքիմեդիա նվիրաբերություններ ()
* Վոլտ Եվրոպա ()

## Ուսումնասիրություններ
* The Lancet-ի՝ Իրաքում պատերազմի զոհերի հարցումները

## Ծանոթագրություններ

## Արտաքին հղումներ
* Բաց հասարակություն հիմնադրամներ (նախկինում՝ Բաց հասարակություն ինստիտուտ, OSI)

Կատեգորիա:Կազմակերպությունների ցանկեր
Սիրիայի նախագահական ընտրություններ (2021)

**Նախագահական ընտրությունները [[Սիրիա]]յում** անցկացվելու են 2021 թվականին։ Ընտրությունների մասին օրենքի համաձայն՝ դրանք պետք է կայանան ապրիլի 16-ից մայիսի 16-ն ընկած ժամանակահատվածում։

## Լեգիտիմություն
Այս ընտրությունների լեգիտիմության մասին ենթադրություններ և կասկածներ են առաջ բերում այնպիսի լրատվական կազմակերպություններ, ինչպիսիք են Middle East Monitor-ը և Enab Baladi-ն։ ՄԱԿ-ի ԱՄՆ մշտական ներկայացուցիչ Քելի Քրաֆթը հայտնել է, որ Միացյալ Նահանգները կճանաչեն ընտրությունների լեգիտիմությունը միայն այն դեպքում, եթե երկրում քաղաքական բարեփոխումներ իրականացվեն։

## Հնարավոր թեկնածուներ
* Բաշշար ալ-Ասադ, գործող նախագահ (2000-ներկա ժամանակ) և «Բաաս» կուսակցության թեկնածու
* Ջամալ Սուլիման, դերասան և Սիրիայի «Շարժում վաղվա համար» կուսակցության թեկնածու
* Ֆահադ Ալ Մասրի, անկախ թեկնածու

## Ծանոթագրություններ

Կատեգորիա:Նախագահական ընտրություններ
Կատեգորիա:Սիրիայի քաղաքականություն
Մխիթար Վարագյան

**Մխիթար Նորիկի Վարագյան** (), Հայաստանի Հանրապետության  Ազգային ժողովի նախկին պատգամավոր։

## Կենսագրություն
*1990—1995 — աշխատել է Մոսկվայի սննդի արդյունաբերության ինստիտուտում որպես ինժեներ-տեխնոլոգ։
*1990—1995 — աշխատել է որպես «Միկրո Սթար» ՍՊԸ տնօրեն։
*1996—1999 — աշխատել է որպես մատակարարման բաժնի մենեջեր, ապա մատակարարման բաժնի գլխավոր մենեջեր։
*1999—2001 եղել է փոխնախագահ «Օպտիմա Թրեյդ» ընկերությունում (Ալմա Աթա, Ղազախստան)։
*2003—2007 — եղել է ԱԺ պատգամավոր։ Նաև պետական-իրավական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։
*2007 թվականի մայիսի 12-ին ընտրվել է խորհրդարանի պատգամավոր։ Անկուսակցական։
*2016- Արթիկ համայնքի ղեկավար։

## Ծանոթագրություններ

Կատեգորիա:Արթիկի համայնքապետեր
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:Հայ ճարտարագետներ
Կատեգորիա:Հայ տեխնոլոգներ
Կատեգորիա:Հայ քաղաքական գործիչներ
Բարխադ Աբդի

**Բարխադ Աբդի** (, ), սոմալիական ծագմամբ ամերիկացի դերասան։ 2013 թվականի «Կապիտան Ֆիլիպս» թրիլլերում կատարել է իր կինեմատոգրաֆիական առաջնաելույթը, որի համար ստացել է տարբեր մրցանակների բազմաթիվ անվանակարգեր՝ ներառյալ «Օսկար» մրցանակ՝ երկրորդ պլանի տղամարդու լավագույն դերի համար անվանակարգում։ 2014 թվականին նույն դերի համար արժանացել է «BAFTA» մրցանակի։

## Վաղ կյանք
Բարխադ Աբդին ծնվել է 1985 թվականին Մոգադիշոյում՝ Բանադիրում՝ Սոմալիի հարավային շրջանում։ Մեծացել է Եմենում, ուր նրա ընտանիքը տեղափոխվել է Սոմալիում քաղաքացիական պատերազմի պատճառով։

1999 թվականին՝ 14 տարեկան հասակում, Աբդին իր ընտանիքի հետ միասին տեղափոխվել է Մինեապոլիս քաղաք։ Հետագայում ընդունվել է Մինեսոտա Մուրհեդ պետական ինստիտուտը, որը գտնվում է Մինեապոլիս քաղաքի հյուսիս-արևմուտքում՝ չորս ժամվա ճանապարհի վրա։ Մինչ կինոարտադրություն մտնելը աշխատել է որպես լիմուզինի վարորդ, ինքնազբաղ հեռահաղորդակցության բիզնեսում իր եղբայր Գուլեդի հետ աշխատել է որպես խանութի գրագիր և որպես դիջեյ՝ Մինեսոտայում։

## Կարիերա
Աբդին կինոյում առաջնաելույթը կատարել է 2013 թվականի «Կապիտան Ֆիլիպս» ֆիլմում՝ խաղալով ծովահենների հրոսակախմբի պարագլուխ Աբդուվալի Մուսայի դերը։ Այդ դերի համար ստացել է «ԱՄՆ կինոդերասանների գիլդիայի մրցանակ»՝ երկրորդ պլանի տղամարդու լավագույն դեր անվանակարգում։ Նաև առաջադրվել է «Օսկար» մրցանակի՝ երկրորդ պլանի տղամարդու լավագույն դեր անվանակարգում։ Բացի այդ, Աբդին ստացել է «Ոսկե գլոբուս» և «BAFTA» մրցանակները՝ երկրորդ պլանի տղամարդու լավագույն դերի անվանակարգում։ Անվանակարգերից հետո մի շարք ելույթներ է ունեցել ԶԼՄ-ներում՝ 2014 թվականի փետրվարին Լոս Անջելես տեղափոխվելու ծրագրերով։

2017 թվականի հոկտեմբերին Աբդին նկարահանվել է Դենիս Վիլնևի «Շեղբի վրայով վազողը - 2049» ֆիլմում՝ գիտնականի աննշան դերով։

Ներկայումս, Աբդին նկարահանում է «Ciyaalka Xaafada» ֆիլմը։ Նաև նկարահանել է մի շարք երաժշտական տեսահոլովակներ։

## Բարեգործություն
2013 թվականին Աբդին ծառայել է որպես դեսպան Ադեսոյի ոչ պետական կազմակերպության համար, որը ղեկավարում էր Սոմալիից բնապահպան Ֆաթիմա Ջիբրիլը։

## Ֆիլմագրություն

## Ծանոթագրություններ

Կատեգորիա:1985 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ապրիլի 10 ծնունդներ
Մեյնարդ Ջեյմս Քինան

** Մեյնարդ Ջեյմս Քինան** (, անվան սկզբնատառեր՝ **MJK**), ի ծնե՝ **Ջեյմս Հերբերտ Քինան** (, ),  ամերիկացի երաժիշտ բազմագործիքավորող, երաժշտական պրոդյուսեր և գինեգործ։ Առավել հայտնի է որպես Tool պրոգրեսիվ մետալ խմբի վոկալիստ, որը հիմնադրել 1990 թվականին Ադամ Ջոնսի հետ համատեղ։ Քինանը համարվում է նաև A Perfect Circle և Puscifer խմբերի անդամ։

Իր երաժշտական գործունեությունից բացի, նաև համբավ է ձեռք բերել որպես բեմական դերասան և գինեգործ․ Քինանն ունի խաղողի այգի և գինու գործարան։

## Վաղ տարիներ
Ջեյմս Հերբերտ Քինանը Մայքլ Լորեն Քինանի () և Ջուդիտ Մերի Քինանի () ընտանիքի միակ երեխան է։ 1968 թվականին՝ ամուսնալուծությունից հետո, հայրը տեղափոխվում է Սքոթվիլ (Միչիգան նահանգի Մեյսոն շրջան), և հաջորդ 12 տարիների ընթացքում հազվադեպ է հանդիպում որդուն։
Մայրը կրկին ամուսնանում է։ Խնամատար ընտանիքում Մեյնարդը հայտնվում է «անհանդուրժող և անկանոն միջավայրում», որը ճնշող ազդեցություն է ունենում ստեղծագործական ունակությունների վրա։

1976 թվականինն Քինանի մայրը, որն այդ ժամանակ 11 տարեկան էր, ուղեղային անևրիզմի պատճառով կաթվածահար է լինում․ Մի պահ, որը հետագայում ոգեշնչում է ծառայում երաժշտի մի քանի ստեղծագործությունների համար (Tool «Jimmy» և «Wings for Marie», և A Perfect Circle «Judith»)»։ Մի քանի տարի անց մայրը համոզում է Քինանին ապրել իր հայրիկի հետ՝ Սքոթվիլում։ Քինանը սա համարում է «իր կայացրած լավագույն որոշումը»։ 1982 թվականին Քինանն  ավարտում է Սքոթվիլ քաղաքի կենտրոնական ավագ դպրոցը, որտեղ հանդես է եկել նաև ըմբշամարտի հավաքականում։ Մայքլ Քինանը թիմի մարզիչներից մեկն էր. որդու դպրոցն ավարտելուց հետո նա հեռացավ մարզչի գործունեությունից։

Ավագ դպրոցն ավարտելուց հետո Մեյնարդը անցնում է զինվորական ծառայության, և երեք տարի անց է կացնում բանակում։ Հրաժարվելով զինվորական գործունեությունից, նա ուսումնասիրում է մշակույթ և արվեստ, և զբաղվում է կենդանիների խանութների ներքին ձևավորմամբ։ Իր ազատ ժամանակ նա երգում էր «The Anachronistic Dynasty» և «TexA.N.S» խմբերում։ Հետագայում ծանոթանում է Tool խմբի ապագա անդամների հետ, որոնք 1990 թվականին հայտարարում են խմբի գոյության մասին։ Իսկ 1999 թվականին Լոս Անջելեսում տեղի է ունենևմ A Perfect Circle–ի առաջին համերգը։

## Սկավառակագրություն

**TexA.N.S.**
* *Live at Sons and Daughters Hall* (1984)
* *Never Again* (1985)

**[[Children of the Anachronistic Dynasty]]**
* *Fingernails* (1986)
* *Dog.House* (1987)

**[[Tool (խումբ)|Tool]]**
* *[[Undertow (Tool album)|Undertow]]* (1993)
* *[[Ænima]]* (1996)
* *[[Lateralus]]* (2001)
* *[[10,000 Days (Tool album)|10,000 Days]]* (2006)
* *[[Fear Inoculum]]* (2019)

**[[A Perfect Circle]]**
* *[[Mer de Noms]]* (2000)
* *[[Thirteenth Step]]* (2003)
* *[[Emotive (album)|Emotive]]* (2004)
* *[[Eat the Elephant]]* (2018)

**[[Puscifer]]**
* *[["V" Is for Vagina]]* (2007)
* *[[Conditions of My Parole]]* (2011)
* *[[Money Shot (album)|Money Shot]]* (2015)
* *[[Existential Reckoning]]* (2020)

## Ծանոթագրություններ

Կատեգորիա:Ալտերնատիվ մետալ երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռոք երգիչներ
Կատեգորիա:Ամերիկացի ռոք կիթառահարներ
Կատեգորիա:Ամերիկացիներ իռլանդական սերմամբ
Տուրնեէլվեն

**Տուրնեէլվեն** (**Տուրնե-էլեվ**, **Տուրնեէլվ**։ , в низовье **Տորնիոնիոկի**, **Տօրնիո-Ըոկի**։ ), գետ Հյուսիսային Շվեդիայում և Ֆինլանդիայում, ջրավազանի մակերեսը 40,2 հզ.կմ², միջին ջրածախսը՝ 380 մ³/վրկ։

Տուրնեէլվը սկիզբ է առնում Նորվեգիային սահմանակից Շվեդիայի Սկանդինավյան լեռներում գտնվող Տուրնետրեսկ լճից և Լապլանդյան սարահարթի միջով հոսում է հարավարևելյան ուղղությամբ մինչև Բոտնիկական ծովածոցը։ Իր մեջ ընդունելով Մունիոելվեն խոշորագույն վտակը՝ ձևավորում է Ֆինլանդիայի հետ սահմանը։

Գետի երկարությունը կազմում է 565 կմ (Մուոնիոելվենի ակունքից հաշված)։ Վերին հոսանքներում ունի ջրվեժներ, սահանքներ և բազմաթիվ լճեր։ Սառչում է նոյեմբերից մինչև մայիս ամիսները։

Յունոսուանդոյի շրջանում  ձևավորում է մեծությամբ երկրորդ բիֆուրկացիան Հարավային Ամերիկայում գտնվող Կասիկյարեից հետո։ Ջրի ավելի քան կեսը գնում է դեպի Տերենդէլվեն վտակը, որը Կալիկսելվեն է թափվում։

Գետը զբոսաշրջային գրավչություն ունի։  Գետաբերանին հարակից գտնվում է ծովային Տորնիո  (Ֆինլանդիա) և Խապարանդա (Շվեդիա) ծովային նավահանգիստները, որոնց միջև գցված է երկաթուղային կամուրջ։

Գետում կան արդյունաբերական ձկներ՝ սաղմոն (մինչև 43 կգ քաշով), խարիուս, կումժա։

Գետի ափերին գտնվող հնագույն բնակավայրերն առաջացել են մ.թ. 5-6 հազար տարի առաջ։

## Պատկերասրահ

Tornealven.jpg
Tornionjoki Kukkolankoski Vastarannalla Ruotsi.jpg|Տորնո քաղաքի շրջանում, Ֆինլանդիա, Շվեդիայի հակառակ ափին
Kattilakoski 2011.JPG


## Ծանոթագրություններ

Կատեգորիա:Շվեդիայի գետեր
Կատեգորիա:Սահմանային գետեր
Կատեգորիա:Ֆինլանդիայի գետեր
Միայն Աստված

մինի|270x270փքս|Սուրբ Լուի դե Մոնֆորին նվիրված գունապակիով պատուհան Փարիզում
«**Միայն Աստված»** (), նշանաբան, որը ֆրանսիական հոգևոր  դպրոցի և հռոմեական կաթոլիկ  առաջատար կերպարներից մեկը՝ սուրբ Լուի դե Մոնֆորն օգտագործել է որպես իր հավաքական գրությունների վերնագիր։

Մոնֆորն իր բոլոր թղթակցությունների վրա ու շարականների մեծ մասի վերջում գրել է «Միայն Աստված», որը որպես նշանաբան օգտագործվել է նրա բոլոր գրվածքներում համարյա կրկներգի ձևով։

Նշանաբանն ու գրքի ուղերձն ամբողջացրել են մոնֆորյան հոգևորականությունը մեկ բանաձևի մեջ․ «Միայն Աստծուն, Քրիստոսի իմաստությամբ, Հոգով, Մարիամի հաղորդությամբ՝ Աստծո թագավորության համար»։

## Նշանաբան
Գրքի վերնագիրը հիմնված է այն փաստի վրա, որ «Միայն Աստվածը» սուրբ Լուի դե Մոնֆորի նշանաբանն էր, և նրա գրվածքներում հանդիպում է ավելի քան 150 անգամ։ Ֆրանսիական հոգևոր դպրոցի և Անրի Բուդոնի նման հեղինակների ազդեցության միջոցով Մոնֆորը պաշտպանում էր աշխարհից հեռացումը՝ միայն Աստծուն որոնելու համար։

Երբ Հռոմի պապ Պիոս XII-ը 1947 թվականի հուլիսի 27-ին սրբադասել է Լուի դե Մոնֆորին, նա ասել է․«Միայն Աստված»-ն ամեն ինչ էր նրա համար։ Հավատարիմ մնացեք այս սրբի թողած անգին ժառանգությանը։ Դա փառահեղ ժառանգություն է, արժանի, որ դուք շարունակեք զոհաբերել ձեր ուժն ու կյանքը, ինչպես արել եք մինչև հիմա**։Մոնֆորի վրա ազդեցություն է գործել Բուդոնի *Dieu seul: le Saint esclavage de l'admirable Mère de Dieu* («Միայն Աստված՝ հիասքանչ Աստվածամոր սուրբ ստրկությունը») գիրքը և նա հավատացել է, որ բոլոր նվիրաբերությունները, այդ թվում և Մարիամին, միայն Աստծո համար էին։

## Գիրք
Գիրքն առաջարկում է հինգ առանձնահատուկ մեթոդ՝ տերողորմյա աղոթքն ավելի մեծ նվիրվածությամբ անելու համար։ Այս մեթոդները չեն փոխում վարդարանի «Հայր մեր» կամ «Ավե Մարիա» աղոթքները, այլ միահյուսում են լրացուցիչ խնդրանքներ, աղոթքներ և պատկերացումներ։

Թեև սուրբ Լուին լավ հայտնի է իր մարիամաբանությամբ ու Մարիամի պաշտամունքին իր նվիրվածությամբ, նրա հոգևորությունը հիմնված է Հիսուս Քրիստոսի մարմնացման առեղծվածի վրա, իսկ նրա քրիստոնեական հավատը կենտրոնացած էր Քրիստոսի վրա՝ որպես կրոնական նվիրվածության կիզակետի։ Կույս Մարիամը, սակայն, նույնպես նրա հոգևորության կարևոր բաղկացուցիչն է։

Գիրքն ամբողջացրել է մոնֆորյան հոգևորականությունը մեկ բանաձևի մեջ․ «Միայն Աստծուն, Քրիստոսի իմաստությամբ, Հոգով, Մարիամի հաղորդությամբ՝ Աստծո թագավորության համար»։

## Տես նաև

* Սուրբ Լուի դե Մոնֆոր
* Մարիամաբանություն
* Վարդարանի գաղտնիքը
* Կաթոլիկ աղոթքի ուժը
* Տերողորմյա զորությունը
* Վարդարան աղոթելու մեթոդները
* Սուրբ Լուի դե Մոնֆորի աղոթքը Հիսուսին

## Ծանոթագրություններ

## Գրականության ցանկ

* Saint Louis de Montfort, *God Alone: The Collected Writings of St. Louis Marie De Montfort*, Montfort Publications, 1995 
* Saint Louis de Montfort, *The Secret of the Rosary* Tan Books & Publisher, 1976. .

## Արտաքին հղումներ

* A Guide to Montfortian Spirituality
* St Louis de Montford's ''Methods of Praying the Rosary''

Կատեգորիա:Գրքեր քրիստոնեության մասին
Happy Moment

***Happy Moment*** (),  կորեա-չինական գըրլ բենդ Cosmic Girls-ի առաջին ստուդիական ալբոմը։ Ալբոմը թողարկվել է թվային և ֆիզիկական տարբերակով 2017 թվականի հունիսի 7-ին` Starship Entertainment և Yuehua Entertainment ընկերություններով և տարածվել է LOEN Entertainment ընկերության կողմից։ Այն պարունակում է տաս երգ, այդ թվում նաև գլխավոր  «Happy» սինգլը։

## Թրեք լիստ

## Ծանոթագրություններ

Կատեգորիա:2017 ալբոմներ
Կատեգորիա:Կորեերեն ալբոմներ
Մադակինա

**Մադակինա** (), Արմանի երկրի արքա (մ.թ.ա. 23-րդ դար)։

## Նարամ-Սումենի արձանագրություններ
Խեթերեն մի արձանագրության մեջ Աքքադի արքա Նարամ-Սուենը (մ.թ.ա. 2254-2218) թվարկում է իր 17 հակառակորդ երկրները և նրանց թագավորները։ 11-րդը Մանդակինան է, Արմանի քաղաքի և երկրի թագավորը (Madakina lugal, uru Armani):

## Ծանոթագրություններ
Ֆարմակոֆոբիա

**Փարմակոֆոբիա** (՝ դեղ φόβος ՝ վախ), սևռուն վախ դեղամիջոց ընդունելու նկատմամբ։ Առաջանում է ցանկացած դեղամիջոց ընդունելիս վախի ձևով՝ անկախ դեղաբանական պրոֆիլից։

## Առաջացման պատճառներ

* Դեղամիջոցների նկատմամբ բացահայտ ալերգիա,
* դեղերով թունավորվելու փորձառություն,
* ֆարմակոֆոբիայով տառապող հեղինակությունների վարքագծին հետևելը։

## Հիվանդի փաստարկներ ֆարմակաֆոբիայից հրաժարվելու դեպքում
Ինչպես ցանկացած այլ ֆոբիայի դեպքում, այս դեպքում ևս վախը իռացիոնալ է և հաճախ ոչ մի կերպ չի հիմնավորվում հիվանդի կողմից կամ շատ թույլ է հիմնավորվում։ Սակայն հաճախ հանդիպող «բացատրությունների» մեջ գերիշխում է քիմիական ծագման նյութերի նկատմամբ անբարյացակամությունը՝ որպես բնության մեջ օտար նյութերի նկատմամբ, որի հետևանքն է ցանկացած տեսակի բնական պատրաստուկների բուժման նկատմամբ կապվածությունը։ Դրանցից շատերը իրականում դեղամիջոցներ են, սակայն դրանց արդյունավետությունը և թերապևտիկ դիապազոնը շատ դեպքերում սահմանափակ է։ Բացի այդ, ֆարմակոֆոբների շրջանում տարածված են դատողությունները մարդու օրգանիզմի՝ ռեգեներացման նկատմամբ անսահմանափակ ունակության մասին։

## Ախտորոշում
Ֆոբիայի վախի սրացման դեպքում, որը կարող է առաջացնել որոշակի հանգամանքներ (օրինակ՝ այց դեղատուն), կարող են ի հայտ գալ հոգեբանական և միզիոլոգիական խանգարումներ, ինչպես ընդհանուր թուլություն, գլխապտույտ, արյան հոսքը դեպի դեմքը, բարձր քրտնարտադրություն, սրտխառնոց։ Ծանր դեպքերում կարող են առաջանալ նաև ոչ ադեկվատ վարքագիծ, առիթմիա, արյան ճնշման տատանումներ և ուշագնացություն։ Նման խանգարումների հայտնաբերման դեպքում անհրաժեշտ է վերացնել գրգռիչ գործոնները, հիվանդին ցուցաբերել առաջին բուժօգնություն և խորհուրդ տալ դիմել բժշկի։

## Բուժում
Ֆարմակոֆոբիայի բուժմամբ պետք է զբաղվի որակավորված հոգեթերապևտը։ Դեղամիջոցներ օգտագործելու անհնարինության պատճառով բուժման հիմնական մեթոդներն են կոգնիտիվ-վարքային թերապիան, ռելաքսացիայի տարբեր մեթոդներն ու սիստեմատիկ դեսենսիբիլիզացիան (կամ իմպլոզային թերապիա)։ Սովորաբար բուժումը շարունակվում է 7-10 օր։

Ֆարմակոֆոբիան պոտենցիալ վտանգավոր է առողջության համար, քանի որ այդ հիվանդությունն ուղեկցվում է վեգետատիվ խանգարումներով, որոնք կարող են հանգեցնել լուրջ սոմատիկ բարդությունների։

## Ծանոթագրություններ

Կատեգորիա:Ֆոբիաներ
Հե՜յ, Գրիշա, իմ լուսախպեր, ալեկոծվեց կյանքն էսպես

**«Հե՜յ, Գրիշա, իմ լուսախպեր, ալեկոծվեց կյանքն էսպես...»**, Հովհաննես Թումանյանի քառյակներից։ Հեղինակն այն գրել է 1922 թվականի օգոստոսի 12-ին։

## Պատմություն
Քառյակը նվիրված Է բժիշկ Գրիգոր Սաղյանին։ Ստեղծագործության ինքնագիրը չի պահպանվել։ Թումանյանի ընտանեկան արխիվում պահվում Է Աշխեն Թումանյանի ձեռքով արտագրված մեկ օրինակ, «էս Է, որ կա… Ճիշտ ես ասում. թասըդ բե՛ր» քառյակի հետ, նույն էջի վրա։ Առաջին անգամ տպագրվել Է «Հայրենիքի ձայն» սփյուռքահայության հետ մշակութային կապի կոմիտեի շաբաթաթերթում (1965,№ 4)։

Տպագրվում Է Աշխենի արտագրած օրինակից։

## Ծանոթագրություններ

Կատեգորիա:Հովհաննես Թումանյանի քառյակներ
Ֆագոֆոբիա

**Ֆագոֆոբիա** (), փսիխոգեն դիսֆագիա, խեղդվելու վախ։ Այն արտահայտվում է կուլ տալուց տարբեր բողոքներով՝ առանց ֆիզիկական քննությամբ և լաբորատոր թեստերով հայտնաբերված նկատելի ֆիզիկական պատճառների։ Այս վիճակի հնացած տերմինն է շնչահեղձությունը (պնիգոֆոբիան)։ Ենթադրվում է, որ վերջին տերմինը շփոթեցնող է, և անհրաժեշտ է կուլ տալու վախը տարբերակել շնչահեղձության վախից։

Ֆագոֆոբիան դասակարգվում է որպես հատուկ ֆոբիա և DSM-IV դասակարգմանը համապատասխան՝ դասվում է «այլ ֆոբիաներ» կատեգորիային։ Ֆագոֆոբիան կարող է հանգեցնել սննդի վախի, թերսնման և քաշի կորստի։ Ավելի թեթև դեպքերում ֆագոֆոբը սնվում է միայն փափուկ և հեղուկ սննդով։

## Առաջացման պատճառներ
Ֆագոֆոբիան բացառապես հոգեկան ծագման խանգարում է, որի առաջացման պատճառները գրեթե միշտ գնում են դեպի ֆագոֆոբի մանկություն։ Ամենայն հավանականությամբ, մանուկ հասակում հիվանդը սնվելու ժամանակ խիստ ճնշվել է, այնքան, որ շնչահեղձության զգացում է առաջացել․ նման իրավիճակների պատճառով էլ առաջանում է ֆագոֆոբիան՝ մարդու՝ կուլ տալու, սննդով խեղդվելու վախը։

## Համաճարակաբանություն
Մեծահասակների մոտավորապես 6 %-ը կուլ տալու հետ կապված խնդիրներով դիմում են օտոլարինգոլոգին։ Այս խնդրի ամենատարածված պատճառները կերակրափողի անցանելիության խանգարումներն ու մարսողական տրակտի շարժունակության հետ կապված խնդիրներն են, իսկ մյուս դեպքերում բողոքները ծագում են ֆագոֆոբիայի պատճառով՝ դրանով իսկ կրելով ոչ թե ֆիզիկական, այլ հոգեբանական բնույթ։ Հետազոտության արդյունքների համաձայն՝ կուլ տալու հետ կապված խնդիրներ ունեցող մարդկանց մոտ 47 %-ը կարող է տառապել ֆագոֆոբիայից։

## Ախտանշաններ
Ֆագոֆոբիայի, որպես կանոն, ուտելիս առաջացող ամենատարածված ախտանշաններ են․

* Ծանր շնչառություն
* Գլխապտույտ
* Բարձր քրտնարտադրություն
* Սրտխառնոց
* Չորություն բերանում
* Անոթազարկի հաճախականացում
* Պարզ մտածելու/խորհելու անկարողություն
* Իրականությունից հեռանալու զգացում
* Շնչահեղձությունից մահվան վախ

Որոշ դեպքերում նկատվում է նաև խուճապի ուժեղ նոպա։ Այլ հոգեբանական հիվանդություններից և ֆոբիաներից ֆագոֆոբիան առանձնանում է նրանով, որ այս դեպքում խնդիրը առաջանում է միայն այն ժամանակ, երբ մարդը փորձում է սնվել։

## Հետևանք
Ֆոբիայի հետևանքներից մեկը դրանով տառապող մարդու քաշի կորուստն է։ Դա կապված է այն բանի հետ, որ ֆագոֆոբը սնվելիս խուսափում է բազմաթիվ մթերքներից։ Նույն պատճառով էլ նման մարդկանց մոտ ժամանակի ընթացքում կարող է ի հայտ գալ սննդայութերի և վիտամինների պակաս։

## Ծանոթագրություններ

## Գրականություն
* 

Կատեգորիա:Կերակրափողի հիվանդություններ
Կատեգորիա:Ֆոբիաներ
Սուրբ ամրոց (թատրոն)

«**Սուրբ ամրոց» պետական դրամատիկական և տիկնիկային թատրոն** (), մասնագիտացված թատրոն Վիբորգում։

## Պատմություն
Վիբորգի թատերական պատմությունը սկիզբ է առել 18-րդ դարում կառուցված փայտե թատրոնի շենքից։ Ենթադրվում է, որ դա Ֆինլանդիայի առաջին թատրոնն էր։ 18-րդ դարի վերջին Վիբորգում ներկայացումներ են բեմադրվել գերմաներեն և ռուսերեն լեզուներով։

1832 թվականին ճարտարապետ Անդերս Գրանշտեդտի նախագծով կառուցվել է Վիբորգի քաղաքային թատրոնի քարե շենքը։ Խորհրդա-ֆիննական պատերազմում (1939-1940) Ֆինլանդիայի կրած պարտությունից հետո Նոր Ռատուշայի հրապարակի հարևանությամբ գտնվող թատրոնի շենքում, որը 1940 թվականին վերանվանվեց Թատերական, կազմակերպվել է Վիբորգի ռուսական դրամատիկական թատրոնը, բայց խորհրդա-ֆիննական պատերազմի (1941-1944) սկսվելուց հետո թատերախումբը տարհանվել է դեպի Ուրալ։ Թատրոնի շենքը մեծ վնաս է կրել քաղաքի համար մղվող մարտերի ընթացքում և հետագայում ապամոնտաժվել է։

210px|thumb|Սթափների ընկերության նախկին ռեստորանը
Ֆինլանդիայի ռազմական իշխանությունների կողմից կազմակերպված թատրոնը 1941-1944 թվականներին տեղակայվել է Կարմիր ջրհորի հրապարակում գտնվող Սթափների ընկերության նախկին ռեստորանի շենքում։

Վիիպուրի (Վիբորգի) ռուսական դրամայի հանրապետական թատրոնը կրկին վերագործարկվել է 1944 թվականին Կարելո-Ֆիննական ԽՍՀ ժողովրդական կոմիսարների խորհրդի որոշմամբ։ Բայց այն գտնվել է (ժամանակավորապես) Կեմում, ապա Սորտավալայում և լուծարվել է Վիբորգը Լենինգրադի մարզի կազմ տեղափոխելու կապակցությամբ։ 1945 թվականին Լենինգրադի մարզային խորհրդի որոշմամբ Վիբորգում բացվել է մարզային թատրոն։ Քանդված լյութերական եկեղեցու տեղում նախատեսվել է կառուցել թատրոնի նոր շենք։ Թատերախմբի դերասանների հավաքագրման աշխատանքներով զբաղվել են ամուսիններ Վասիլի Մերկուրևը և Իրինա Մեյերհոլդը։ Սակայն, Վիբորգ քաղաքում գտնվող պետական մարզային թատրոնը, հարմարեցված շենքի բացակայության պատճառով, լուծարվել է 1947 թվականին, իսկ այդտեղ տեղակայվել է Վիբորգի շրջանային մշակույթի տունը։ Հրապարակը, որի վրա գտնվել է քաղաքապետարանի, հյուրանոցի և թատրոնի շենքերի համալիրը պատերազմից առաջ, մինչև 2004 թվականը կոչվել է Թատերական, որից հետո այդ անունն սկսել է կրել հարևան հրապարակը, որի վրա գտնվել են կինոթատրոնի շենքը և Դերասանական փառքի ծառուղին։ 1982 թվականին Վիբորգում հիմնադրվել է Լենինգրադի մարզային տիկնիկային թատրոնը։ Դա տարածաշրջանի առաջին պրոֆեսիոնալ թատրոնն է եղել՝ տեղակայված շրջկենտրոնում։ Իսկ 1999 թվականին թատրոնը ստացել է դրամատիկականի կարգավիճակ և ներկայիս անվանումը։

Թատերախումբը ակտիվ շրջագայություններ է կազմակերպում՝ մասնակցելով միջազգային թատերական փառատոների։

## Պարգևներ
Թատերական գործերը բազմիցս դարձել են հեղինակավոր մրցույթների դափնեկիրներ, ինչպիսիք են «Ոսկե սոֆիտ» և «Ոսկե դիմակ»։

## Ծանոթագրություններ

Կատեգորիա:1982 հիմնադրված թատրոններ
Կատեգորիա:Վիբորգի թատրոններ
Կատեգորիա:Ռուսաստանի տիկնիկային թատրոններ
Don’t You Want Me

**«Don’t You Want Me»**, բրիտանական *The Human League* սինթիփոփ խմբի սինգլը, որը թողարկվել է 1981 թվականի նոյեմբերի 27-ին Virgin Records լեյբլի կողմից։ Երգը գրել է խմբի վոկալիստ Ֆիլիպ Օքին և Ջո Քոլիսը, այն դարձել է չորրորդ սինգլը «Dare» ալբոմից։ Սա խմբի ամենահայտնի և ամենահաջողված ձայնագրությունն է, որը 1981 թվականին Մեծ Բրիտանիայում դարձել է սուրբծննդյան չարթփոփեր՝ ավելի քան 1,4 մլն օրինակով, ինչը նրան թույլ է տվել 25-րդ տեղը զբաղեցնել անգլիական UK Singles Chart-ի պատմության ամենահաջողակ սինգլների ցանկում։ Ավելի ուշ սինգլը գլխավորել է Billboard Hot 100-ը ԱՄՆ-ում (1982 թվականի հուլիսի 3-ին)՝ այնտեղ մնալով առաջատար 3 շաբաթ։ Երգը դարձել է 1980-ականների սկզբի երաժշտական մշակույթի տոտեմային խորհրդանիշ և նոր ալիքի դասական նմուշ։ Այն հետագայում ներառվել է ավելի քան 100 երաժշտական ալբոմ-հավաքածուներում։

## Երգացանկ
### 7" տարբերակ
# «Don’t You Want Me» — 3:57
# «Seconds» — 4:59

### 12" տարբերակ
# «Don’t You Want Me» — 3:57
# «Seconds» — 4:59
# «Don’t You Want Me (Extended Dance Mix)» — 7:30

## Հիթ-շքերթներ և հավաստագրեր

### Շաբաթական հիթ-շքերթներ

**1995 re-issue**

**2014 re-entry**

### Տարեվերջյան հիթ-շքերթներ

### Բոլոր ժամանակների հիթ-շքերթներ

### Հավաստագրեր

## Ծանոթագրություններ

## Արտաքին հղումներ
*  (տեսահոլովակ)
*  (live)
* «Don’t You Want Me» at The Black Hit of Space.dk

Կատեգորիա:1989 սինգլներ
Կատեգորիա:1992 սինգլներ
Կատեգորիա:1995 սինգլներ
Կատեգորիա:2002 սինգլներ
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Բեմբիի մանկությունը

**«Բեմբիի մանկությունը»** (), 1985 թվականի խորհրդային գեղարվեստական ֆիլմ, որը նկարահանվել է Ֆելիքս Զալտենի «Բեմբի» հեքիաթի մոտիվներով։ Շարքի երկրորդ մասն է «Բեմբիի պատանեկությունը» ֆիլմը։

Ֆիլմը նկարահանվել է Ղրիմում՝ Ղրիմի արգելոցում և «քարանձավային քաղաքներում»։ Էսկի-Կերմենում նկարահանումների ավարտից հետո որոշ քարանձավների պատերին պահպանվել են կենդանիների պատկերներ, որոնք զբոսաշրջիկներին ներկայացրել են  որպես «քարանձավային մարդկանց նկարներ»։

## Սյուժե
Անտառում տոն է, ծնվել է Բեմբի եղնիկը՝ առաջնորդի որդին, արքայազնը, թագի ժառանգորդը։ Բեմբին դեռ փոքր է, և ամբողջ հսկայական աշխարհը նրա շուրջը ներկայանում է որպես կախարդական հեքիաթ։ Այս հեքիաթում նա հանդիպում է բազմաթիվ հրաշքների՝ գազաններ և ծառեր, արև և գետակ, իր զարմիկները, սկյուռիկ, զվարճալի նապաստակներ և գեղեցիկ կարապներ։ Բայց հեքիաթային անտառում, որտեղ բոլորը համերաշխ են ապրում, ապրում է Նա, որի անունը չի նշվում, ուից վախենում են բոլորը, նույնիսկ ամենաուժեղ գազանները։ Բեմբին պետք է անցնի մի շարք վտանգների, արկածների միջով և ձեռք բերի նոր գիտելիքներ, մինչև նա մեծանա և գրավի նրա տեղը՝ դառնալով իր հոտի առաջնորդը։

## Դերերում
* Իվան Բուռլյաև – *փոքրիկ Բեմբի*
* Նիկոլայ Բուռլյաև – *պատանի Բեմբի*
* Կատյա Լիչյովա – *փոքրիկ Ֆալինա*
* Գալինա Բելյաևա – *Ֆալինա*
* Նատալյա Բոնդարչուկ – *Ագնի, Բեմբիի մայրը*
* Մարիս Լիեպա – *Բեմբիի հայրը*
* Լև Դուրով – *բվեճ Սավվա*
* Իննա Մակարովա – *մորաքույր Նետլա*
* Գալինա Արտյոմովա – *Էննա, Ֆալինայի և Գոբոյի մայրը*
* Մաքսիմ Շալնև – *Գոբո, Ֆալինայի եղբայրը*
* Այվարիս Լեյմանիս – *Կարուս*
* Իլզե Լիեպա – *մայր կարապ*
* Գեդիմինաս Տարանդա – *հայր կարապ*
* Դավիդ Յուլիս – *Նապաստակ*
* Լիզա Կիսելյովա – *Սկյուռ*
* Միխայիլ Եվդոկիմով – *կենդանիների հնչյունավորում* (լուսագրերում նշված չէ)

## Նկարահանող խումբ
* Սցենարի հեղինակ՝ Նատալյա Բոնդարչուկ, Յուրի Նագիբին, Ֆելիքս Զալտեն
* Ռեժիսոր՝ Նատալյա Բոնդարչուկ
* Օպերատոր՝ Ալեքսանդր Ֆիլատով
* Նկարիչ՝ Տատյանա Ֆիլատովա
* Կոմպոզիտոր՝ Բորիս Պետրով

## Փառատոններ և մրցանակներ
* 1986 – 19-րդ համամիութենական կինոփառատոն (Ալմա Աթա) երեխաների և պատանիների համար ֆիլմերի ծրագրում՝ «Մարդու և բնության համագործակցության թեմայի լավագույն բացահայտման համար» գլխավոր մրցանակը  – «Բեմբիի մանկությունը» ֆիլմի համար (Նատալյա Բոնդարչուկ)

## Ծանոթագրություններ

## Արտաքին հղումներ
* «Детство Бемби» на сайте «Энциклопедия отечественного кино»
* «Детство Бемби» на сайте «Дети в кино»

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:Խորհրդային մանկական ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր խոսող կենդանիների մասին
Ահադ

**Ահադ**, Մերձավոր Արևելքում տարածված նախանուն, որը հիմնականում օգտագործվում է մուսուլմանների և հրեաների կողմից։ Այն օգտագործվում է նաև որպես ազգանուն կամ տոհմանուն (օր. Օլի Ահադ)։

Արաբերենում **Ահադ** բառը մուսուլմաններն օգտագործում են Աստծուն մատնանշելու համար՝ դրան կցելով Ալ նախածանցը(Ալ-Ահադ)։

Երբեմն ահադ նշանակում է կիրակի։

## Ահադ անունով մարդիկ
* Ահադ Հա՛ամ- հրեա քաղաքական գրող 
* Ահադ Իսրաֆիլ

## Ահադ ազգանունով մարդիկ
* Սամիա Ահադ-Պակիստանցի շեֆ-խոհարար 
* Օլի Ահադ-Բանգլադեշցի քաղաքագետ 
* Ալթայիր Իբն-Լաահադ- Assassin's Creed վիդեոխաղերի գլխավոր դերակատար

## Կրոն
* Ալ-Ահադ- Ալլահի 99 անունները

## Ծանոթագրություններ

Կատեգորիա:Անձնանուններ
Կատեգորիա:Ազգանուններ
Կատեգորիա:Ալլահ
Ամանորյա իրարանցում

**«Ամանորյա իրարանցում»** (, աշխատանքային անվանումը՝ «Ձմեռ պապը կամ ծուռ ազգականների թագավորությունը», ), ռեժիսոր Կիրիլ Պապակուլի ռուսական կատակերգական ֆիլմը։ Պրեմիերան ռուսաստանում կայացել է 2017 թվականի դեկտեմբերի 14-ին։

Ֆիլմի կարգախոսը՝ «*Ժառանգության համար պայքար սկսվել է*» ()։

## Սյուժե
Մորոզովների դաստակերտի բնակիչներն ստիպված են խաղալ (օրինակ՝ ձնագնդի), քանի որ հաղթողի մրցանակը հայրական ժառանգությունն է։ Եվ այս ծանր պայքարում գործի են դրվում ցանկացած միջոցներ։ Իսկ Դիմայի միջնեկ որդին՝ անուղղելի արկածախնդիրը, նույնիսկ կարողացել է իր հետ կեղծ ընտանիք բերել։ Միայն այստեղ է, որ ընտանիքի ղեկավարը՝ կամակոր պաշտոնաթող գեներալ Գեորգի Իվանովիչ Մորոզովը, նույնիսկ չի կասկածում, որ ընտանեկան ավանդույթների հանդեպ սերը չէ, որ տուն է բերել ընտանիքի բոլոր անդամներին։

## Դերերում
* Վլադիմիր Մենշով - Գեորգի Իվանովիչ Մորոզով, պաշտոնաթող գեներալ
* Կոնստանտին Կրյուկով - Դիմա
* Յան Ցապնիկ - Միխայիլ
* Անաստասիա Մակեևա - Դիանա
* Ինգա Օբոլդինա - Վիկա
* Մարիա Վեյ - Օլյա
* Ռենատ Մուխամբաև - Աբիջոն
* Իվան Պիշնենկո - Վադիմ
* Եկատերինա Գորդիենկո - Սաշա, կրտսեր դուստր
* Էրիկ Թևոսով - Նիկիտա
* Կարինա Սարդարովա - Ալբինա
* Ալեքսեյ Մակլակով - Բուգոր
* Ալեքսեյ Դմիտրիև - Բեզե
* Սերգեյ Գոդին - Չալի
* Դմիտրի Կոլչին - Կրուգլով
* Անաստասիա Ժիլկովա - ռեժիսորի օգնական

## Հնչյունավորման դերասաններ
* Իրինա Կիրեևա
* Լյուսի Բաղդասարյան
* Իվան Գրիշենկով
* Աննա Կիսելյովա
* Ալեքսանդր Նոսկով
* Դենիս Ստրոև
* Դանիիլ Շչեբլանով
* Վասիլիսա Էլդարովա

## Նկարահանող խումբ
* Բեմադրող ռեժիսոր՝ Կիրիլ Պապակուլ
* Պրոդյուսերներ՝ Բինկե Անիսիմով, Իբրահիմ Մագոմեդով, Վլադիմիր Մասլով
* Սցենարի հեղինակներ՝ Սաիդ Դավդիև, Եվգենի Շելյակին, Անդրեյ Գալանով, Իբրահիմ Մագոմեդով, Ստանիսլավ Բերեստովոյ՝ Հաջի Ատաևի մասնակցությամբ
* Բեմադրող օպերատորներ՝ Անդրեյ Դեբաբով, Վյաչեսլավ Բիստրիցկի
* Կոմպոզիտորներ՝ Միխայիլ Մորսկով, Արտյոմ Ֆեդոտով
* Բեմադրող նկարիչ՝ Իրաիդա Շուլց
* Հագուստի նկարիչ՝ Մարիաննա Արտեմևա
* Գրիմի նկարիչներ՝ Կիրիլ Պոտապով, Թամարա Սիմանովսկայա
* Դեկորացիաների նկարիչ՝ Ալեքսեյ Սուխով
* Դեկորատոր՝ Մարիա Իվաշչենկո
* Մոնտաժի ռեժիսոր՝ Գեորգի Իսահակյան
* Կոլորիստ՝ Արտեմ Իգնատով
* Հնչյունային ռեժիսոր՝ Դալեր Խասանով
* Հնչյունային ռեժիսոր նկարահանման հրապարակում՝ Վիկտոր Մոլոտկով 
* Վերաձայնագրման հնչյունային ռեժիսոր՝ Կոնստանտին Զալեսսկի
* Զանգվածային տեսարանների հնչյունային ռեժիսոր՝ Իրինա Կիրեևա
* Ֆիլմի մասին ֆիլմի օպերատոր, լուսանկարիչ նկարահանման հրապարակում՝ Ալեքսանդր Ալեշկովսկի
* Ռեժիսոր՝ Արտյոմ Լարին
* Հնարքների բեմադրիչ՝ Վարվառա Նիկիտինա
* Օպերատորի օգնական ֆոկուսի գծով՝ Եվգենի Իլյին
* Steadycam օպերատորներ՝ Սերգեյ Պոպկով և Գրիգորի Պոպկով
* Քասթինգ-տնօրեններ՝ Եվգենի Ստերլիկովա, Ալեքսանդր Կորիտով
* Վիզուալ էֆեկտներ՝ Ալեքսանդր Դուխոն, Ռուսլան Խանգիշիև, Յուրի Նազարով
* Ֆիլմի տնօրեն՝ Մուրադ Օմարով
* Երաժշտական պրոդյուսեր՝ Իգոր Պոպցով
* Ստեղծագործական պրոդյուսեր՝ Ստանիսլավ Բերեստովա
* Գործադիր պրոդյուսեր՝ Արսեն Տարկնաև

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2017 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական ընտանեկան ֆիլմեր
Կատեգորիա:Ռուսական կինոկատակերգություններ
Սպարտակ և Կալաշնիկով

**Սպարտակ և Կալաշնիկով** (), ռուսական ֆիլմ, որն էկրան է բարձրացել 2002 թվականին։ Ռեժիսոր Անդրեյ Պրոշկինի առաջին ֆիլմն է, որի համար նա ստացել է «Ոսկե արծիվ» մրցանակ խաղարկային կինոյում լավագույն ռեժիսորական նորամուտի համար։

## Սյուժե
Ֆիլմը մանկատան 13-ամյա սան Շուրկա Կալաշնիկովի արկածների մասին է, որը բոլորին ներկայանում է իբրև հրաձգային զենքի հայտնի կոնստրուկտոր Միխայիլ Կալաշնիկովի թոռը։ Շուրկան թափառաշրջիկ կյանք է վարում Սպարտակ անունով շան հետ միասին, որը ոչ թե շուն է, այլ իսկական ընկեր։ Նրանց բարեկամությունը բազմիցս ենթարկվում է նվիրվածության և հավատարմության փորձությունների։ Ճակատագիրը նրանց բերում է մեկ «նոր ռուսների», մեկ՝ անապաստարանների մոտ, մեկ էլ ծառայողական շների զորամաս։

## Դերերում

## Սաունդթրեք
* «7Б» — «Знаю! Будет!»
* Mangol — «Summertime», «С краю»
* Յուլյա Չիչերինա — «Ту-лу-ла», «Море», «Блюдца»
* «Барабанда» — «Базара нет»

## Մրցանակներ
* Գլխավոր դերակատար Յարոսլավ Ռոշչինը պարգևատրվել է Մոսկվայի կրթության դեպարտամենտի մրցանակով և դիպլոմով` գլխավոր մանկական դերի լավագույն կատարման համար Հայրենական կինոյի մոսկովյան առաջին փառատոնում։

## Ծանոթագրություններ

## Արտաքին հղումներ
*  
* Рассказ о подготовке собак к фильму Спартак и Калашников
* «Սպարտակ և Կալաշնիկով» ֆիլմը ''ruskino.ru'' կայքում 
* Ֆիլմի պաշտոնական կայքը 

Կատեգորիա:2000-ականների ռուսերեն ֆիլմեր
Կատեգորիա:2002 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ընտանեկան ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր շների մասին
Ընկեցիկը (ֆիլմ, 2019)

**«Ընկեցիկը»** (), ռուսական կատակերգություն, արկածային գեղարվեստական ֆիլմ, որը նկարահանվել է 2019 թվականին Մ. Գորկու անվան կինոստուդիայում՝ ՌԴ մշակույթի նախարարության աջակցությամբ։ 1939 թվականի համանուն խորհրդային ֆիլմի ռեմեյքն է։

## Սյուժե
Ֆիլմը Մոսկվայում կորած աղջկա արկածների մասին է։ 21-րդ դարի սկզբին մեգապոլիսի աշխարհը ոչ բարի է, ոչ էլ անվտանգ, բայց հնգամյա Նատաշան այնքան անկեղծ ու վստահաբար է վերաբերվում շրջապատին, որ մարդիկ, հանդիպելով նրա հետ, փոխվում են դեպի լավը։

## Դերերում

## Արձագանքներ
«Курская правда», № 132, 2019 թվականի հոկտեմբերի 31-ի համար – «Ընկեցիկը»-2019-ը միամիտ, լավ առումով ոչ ժամանակակից ֆիլմ է, որտեղ ցանկության դեպքում կարելի  գտնել բազմաթիվ թերություններ»

Ալեքսեյ Կոլենսկի, «Կուլտուրա» թերթ, 25.09.2019 – «Ժամանակակից տարբերակում ոչ ոքի չպատկանող «ընկեցիկ» է ներկայանում  մեր հայրենիքի մայրաքաղաքը, որը մարմնավորվում է պարապ, ինքնասիրահարված, առանց որոշակի զբաղմունքի շաղակրատ քաղաքային խելահեղների կերպարով»։

## Ծանոթագրություններ

Կատեգորիա:2019 ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական ընտանեկան ֆիլմեր
Կատեգորիա:Ռուսական կինոկատակերգություններ
Անտոնիու Կոշտա

**Անտոնիու Լուիշ Սանտուշ դա Կոշտա** (, ), պորտուգալացի քաղաքական և պետական գործիչ, Պորտուգալիայի վարչապետ (2015 թվականից), արդարադատության նախարար (1999-2002), ներքին գործերի նախարար (2005-2007) և Լիսաբոնի քաղաքապետ (2007-2015)։

## Կենսագրություն
Անտոնիու Կոշտան ծնվել է գրող Օռլանդու դա Կոշտայի (1929-2006) ընտանիքում, որի ծնողները ծնունդով եղել են Գոայից։

Սովորել է Լիսաբոնի համալսարանի իրավաբանական ֆակուլտետում։ Երիտասարդ տարիքից մասնակցել է Սոցիալիստական կուսակցության գործունեությանը։ Աշխատել է Պորտուգալիայի ապագա նախագահ Խորխե Սամպայոյի աշխատակազմում։ 1980-ականներին նա ղեկավարել է ուսանողական կազմակերպությունը։ Իրականացրել է փաստաբանական պրակտիկա։

Եղել է Լիսաբոնի քաղխորհրդի անդամ, իսկ 1991 թվականից՝ հանրապետության վեհաժողովի անդամ։ Աշխատել է որպես խորհրդարանական պետքարտուղար, 1995-1997 թվականներին եղել է խորհրդարանական գործերի նախարար։ Այնուհետև երկու տարի նաև  եղել է արդարադատության նախարար իսկ 1999 թվականից մինչև 2002 թվականը՝ պետնախարար։ Ղեկավարել է Սոցիալիստական կուսակցության խորհրդարանական խմբակցությունը։

2004 թվականին ստացել է Եվրախորհրդարանի անդամի մանդատ։ Եղել է սոցիալիստական խմբի անդամ և Եվրախորհրդարանի փոխնախագահ։ 2005 թվականին դարձել է ՆԳ նախարար՝ Խոսե Սոկրատեսի կառավարությունում։

2007 թվականին լքել է կառավարությունը Լիսաբոնի քաղաքապետ ընտրվելուց հետո (վերընտրվել է 2009 թվականին)։ 2014 թվականին դարձել է պորտուգալացի սոցիալիստների առաջնորդը։

Սոցիալիստական կուսակցության և ձախ կուսակցությունների՝ Պորտուգալիայի կոմունիստական կուսակցության, «Կանաչների» և Ձախ միավորում դաշինքի միջև համաձայնության արդյունքում խորհրդարանը պաշտպանել է սոցիալիստական կառավարությունը՝ Անտոնիո Կոշտայի գլխավորությամբ, որը վարչապետ է նշանակվել 2015 թվականի նոյեմբերի 24-ին և վարչապետ դարձել նոյեմբերի 26-ին։

## Ծանոթագրություններ

Կատեգորիա:Պորտուգալացի պետական գործիչներ